# Mrs. Miniver (film fra 1942)

| *Mrs. Miniver* |
| --- |
|  |
|  |
| Generell informasjon |
| Genre | Krig, drama, propaganda, romantikk |
| Utgivelsesår | 1942 |
| Nasjonalitet | USA |
| Varighet | 134 min. |
| Språk | Engelsk |
| Bak kamera |
| Regi | William Wyler  |
| Manus | George Froeschel, James Hilton, Arthur Wimperis, Claudine West  |
| Tema | Luftfart, andre verdenskrig, Slaget om Storbritannia |
| Produsent(er) | Sidney Franklin |
| Musikk | Herbert Stothart  |
| Foto | Joseph Ruttenberg  |
| Klipp | Harold F. Kress  |
| Foran kamera |
| Medvirkende | Greer Garson, Walter Pidgeon, Teresa Wright, Richard Ney, May Whitty, Reginald Owen, Henry Travers, Henry Wilcoxon, Helmut Dantine, Sidney Franklin, Peter Lawford, Paul Scardon, John Abbott, Rhys Williams, Charles Bennett, Leonard Carey, Alec Craig, Vernon Steele, Ian Wolfe  |
| Annen informasjon |
| Farve/s.hv | Svart-hvitt |
| Filmselskap | Metro-Goldwyn-Mayer  |
|  |
| Premiere(r) | * 1942
* 1. desember 1942 (sted: Sverige)
 |
| Utmerkelser |
|  |
| Utmerkelser |
7 oppføringer

* Oscar for beste film (1943; tema for: 15th Academy Awards)
* Oscar for beste kvinnelige birolle (1943; vinner: Teresa Wright, tema for: 15th Academy Awards)
* Oscar for beste kvinnelige hovedrolle (1943; vinner: Greer Garson, tema for: 15th Academy Awards)
* Oscar for beste regi (1943; vinner: William Wyler, tema for: 15th Academy Awards)
* Academy Award for Best Cinematography, Black-and-White (1943; vinner: Joseph Ruttenberg, tema for: 15th Academy Awards)
* Oscar for beste filmatisering (1943; vinner: George Froeschel, James Hilton, Claudine West, Arthur Wimperis, tema for: 15th Academy Awards)
* National Board of Review: Top Ten Films
 |
| Eksterne lenker |
| IMDb
 |

Mrs. Miniver er en amerikansk dramafilm fra 1942 regissert av William Wyler. Filmen skildrer den britiske familien Miniver og de utfordringer de får da andre verdenskrigen bryter ut. Hovedrollen som fru Miniver spilles av Greer Garson, mens andre sentrale roller spilles av Walter Pidgeon, Teresa Wright og Dame May Whitty. Filmen er i sort/hvitt og er basert på en karakter skapt av Jan Struther i 1937.

*Mrs. Miniver* ble godt mottatt av filmkritikerne og ble en stor publikumssuksess i USA og England. Den vant seks Oscar-priser (Beste film, beste regi, beste kvinnelige hovedrolle, beste manus, beste kvinnelige birolle og beste foto).

Den gir en heroisk fremstilling av England under krigen og har blitt beskrevet som en propagandafilm.

Den ble i 1950 etterfulgt av *The Miniver Story*. Handlingen i denne er lagt til etterkrigstiden.

## Handling

Filmen skildrer den britiske middeklassefamilien Miniver og de utfordringer de får da krigen kommer. Familien består av arkitekten Clem Minniver, hans kone Kay, sønnen Vin som blir flyver og gift med den unge Carol Boldeon, og de to små Toby og Judy. Fru Miniver forsøker å gjøre det beste ut av de skiftende tidene, men det er ikke alltid like lett mens bombene faller. Hennes ektemann deltar i evakueringen av Dunkerque. Fru Miniver er den viljesterke britiske husmoren som nekter å la nazistenes bomber ødelegge rosene hennes. Hun er edel, modig og selvoppofrende – alt det et lands regjering ber befolkningen om å være i krigstid.

## Om filmen

Budskap
*Mrs. Miniver* har en heroisk fremstilling av England under krigen og har blitt beskrevet som en propagandafilm. Filmen utnyttet den bølge av sympati som strømmet mot engelskmennene, mens slaget om Storbritannia ble utkjempet. Filmanmelderen Dave Kehr (ved Chicago Reader) beskrev den som den mest kjente og muligens den mest effektive propagandafilmen som ble laget i krigsårene. Filmen ble rost av både Winston Churchill og president Franklin D. Roosevelt. Nazi-Tysklands propagandaminister, Joseph Goebbels, skal ha være meget begeistret for filmen og satte straks i gang med å lansere en tysk motfilm. Denne hadde tittelen *Livet går videre* og handlet om en tysk ingeniør som finner opp noe som gjør det umulig for allierte fly å bombardere Berlin. På grunn av de alliertes voldsomme bombardementer tok filmprosjektet meget lang tid. Den ble fullført helt i krigens sluttfase, men ble aldri vist.

Kritikerne
*Mrs. Miniver* ble godt mottatt av filmkritikerne, noe som gjenspeiles av at den har fått så mye som 86% på Rotten Tomatoes.

Filmen ble godt mottatt av VGs anmelder da den hadde premiere på norske kinoer romjula 1946. Av innlysende årsaker kunne ikke filmen vises på norske kinoer i okkupasjonsårene. Journalist Sven Egil Omdal beskrev den i 2010 på følgende måte: «*Midt under slaget om Storbritannia kommer Hollywood til unnsetning med en film som viser hvorfor britene ikke kunne tape. En riktig moralsk film over mottoet: «Keep calm and carry on»*».

I 2009 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.

Publikum
Filmen innbrakte rundt $9 millioner på verdensbasis, hvorav $5,3 millioner i Nord-Amerika.

Trivia
Det har blitt hevdet at president Franklin D. Roosevelt var så begeistret for filmen at han la press på filmskaperne om at den skulle klargjøres for kinovisning så snart som mulig.

## Rollebesetning

* Greer Garson : Mrs. Kay Miniver
* Walter Pidgeon : Clem Miniver
* Teresa Wright : Carol Beldon
* Dame May Whitty : Lady Beldon
* Reginald Owen : Foley
* Henry Travers : Mr. Ballard
* Richard Ney : Vin Miniver
* Henry Wilcoxon : Vikar
* Rhys Williams : Horace

## Referanser

## Eksterne lenker

* (en) *Mrs. Miniver* på Internet Movie Database

* (no) *Mrs. Miniver* hos Filmfront (arkivert versjon)

* (sv) *Mrs. Miniver* i Svensk Filmdatabas

* (fr) *Mrs. Miniver* på Allociné

* (nl) *Mrs. Miniver* på MovieMeter

* (en) *Mrs. Miniver* på The Movie Database – film

* (en) *Mrs. Miniver* på American Film Institute

* (en) *Mrs. Miniver* på Rotten Tomatoes

* (en) *Mrs. Miniver* på Metacritic